થરાદના પિલુડામાં પોલીસ બંદોબસ્ત સાથે દબાણ હટાવવા ગયેલ વહીવટી તંત્રએ ગ્રામજનોની નારાજગી અને વ્હાલાદવલાની નિતીના આક્ષેપો વચ્ચે 52 દબાણો બે દિવસમાં હટાવ્યાં હતાં.જોકે સરકારની સહાય યોજનામાં સમાવિષ્ટ 36 મકાનોને તુટવામાંથી રાહત મળવા પામી હતી.જો કે તેમણે કરેલાં અન્ય સ્વરૂપનાં દબાણો અઠવાડીયામાં દુર કરવામાં આવશે તેમ ઇંચાર્જ ટીડીઓએ જણાવ્યું હતું. થરદના પીલુડામાં દબાણનો મુદ્દો હાઇકોર્ટમાં પહોંચતાં ચાર્જમાં મુકાયેલા ટીડીઓ માઉસિંગ રાવ દ્રારા મંગળ અને બુધવારના રોજ પોલીસ બંદોબસ્ત સાથે ગામનાં 72 પૈકી ૫૨ દબાણો દુર કરાવ્યાં હતાં.જોકે દબાણ ઝુંબેશ રાજકીય કિન્નાખોરી પ્રેરીત હોવાના ગ્રામજનોના આક્ષેપ સાથે ભારે રોષ અને નારાજગીની લાગણીઓ પણ ઉઠવા પામી હતી.